OpenLLM-France/wikimedia huggingface dataset:
# Íñigo Quintero

Íñigo Quintero Dolz del Castellar (La Corunya), 12 de desembre de 2001), més conegut pel seu nom artístic Íñigo Quintero, és un cantant i compositor espanyol. Es va fer popular amb el tema "Si no estàs" el 2023, aconseguint el número u a les llistes d'Espanya, França i Suïssa, entre d'altres.

## Biografia

Els pares d'Íñigo Quintero procedeixen del municipi de Pontedeume, on actualment regenten una farmàcia. Ell té set germans: Ana, Bosco, Carlos, Jaime, Jorge, Josemaría i Pablo. Va estudiar al Col·legi de Foment Peñarredonda de la capital corunyesa, vinculat a l'Opus Dei. Realitza els seus estudis universitaris de Psicologia i Magisteri al Centre Universitari Villanueva (CUV), adscrit a la Universitat Complutense de Madrid, i residint al Col·legi Major Moncloa.
Al setembre de 2022 va llançar a Spotify el seu senzill "Si no estàs"; la lletra tracta directament de la seva relació amb Déu, encara que també se li ha donat altres interpretacions com una història de desamor entre persones o la manca d'un ésser estimat. No seria fins a un any després quan es va tornar viral gràcies a la xarxa social TikTok. En només una setmana, la cançó va ser escoltada sis milions de vegades a Spotify. L'octubre del 2023 portava més de cent vint-i-cinc milions de reproduccions. El 23 d'octubre d'aquell any es va convertir en número u mundial de Spotify, sent el primer tema d'un artista espanyol en solitari que ho aconsegueix.

## Discografia
### Senzills

* Si no estás (2022)
* Sobredosis (2023)
* Será por ti (2023)
* Sin tiempo para bailar (2023)

## Referències

* ↑ Peñarredonda News. «Cumpleaños de diciembre».
* 1 2 elpais.com. «Cómo pasar de ser un desconocido a ‘top 4’ mundial: así se ha producido el misterioso éxito de Íñigo Quintero».
* ↑ ferrol360.es. «Las raíces eumesas de Íñigo Quintero, el «vilancho» de la Penela que ha hecho historia en Spotify».
* ↑ lavozdegalicia.es. «Íñigo Quintero, el coruñés que supera con «Si no estás» a Bad Bunny y Dua Lipa en el top mundial de Spotify».
* 1 2 elmundo.es. «Íñigo Quintero, el misterioso cantautor gallego que ha llegado al top 1 mundial con un himno religioso».
* ↑ europafm.com. «Íñigo Quintero y ‘Si No Estás’, cronología de una canción convertida en fenómeno viral y número 1 en España».
* ↑ as.com. «Quién es Íñigo Quintero, el joven coruñés con la octava canción más escuchada del mundo».
* ↑ los40.com. «¿Quién es Íñigo Quintero y por qué su canción 'Si no estás' se ha hecho viral?».
# Ruth Winder

Ruth Winder (Keighley, West Yorkshire, 9 de juliol de 1993) és una ciclista estatunidenca especialista en la pista i carretera. Actualment milita a l'equip Human Powered Health.

## Palmarès en pista

* 2010
** Campiona dels Estats Units en persecució per equips
* 2013
** Campiona dels Estats Units en persecució per equips
* 2015
** Campiona als Campionats Panamericans en persecució per equips (amb Jennifer Valente, Sarah Hammer i Kelly Catlin)

## Palmarès en ruta

* 2017
** 1a al Joe Martin Stage Race i vencedora de 3 etapes
** 1a al Redlands Bicycle Classic i vencedora d'una etapa
** 1a al Tour de Feminin-O cenu Českého Švýcarska i vencedora de 2 etapes
** Vencedora de 2 etapes al North Star Grand Prix
* 2018
** Vencedora d'una etapa al Giro d'Itàlia
** Vencedora de 2 etapes al Tour de l'Ardecha
* 2019
** Campiona dels Estats Units de ciclisme en ruta
** Vencedora d'una etapa de la Setmana Ciclista Valenciana
** Vencedora d'una etapa a la Volta a Bèlgica
* 2020
** 1r al Santos Women's Tour i vencedora d'una etapa
* 2021
** 1a a la Fletxa Brabançona
** Vencedora d'una etapa al Tour de l'Ardecha
* 2024
** 1a a la Volta a Turíngia

### Resultats a les Grans Voltes
#### Giro d'Itàlia

* 2013 : 102a
* 2014 : 119a
* 2018 : 14a, vencedora de la 1a etapa (contrarellotge per equips) i la 5a etapa
* 2019 : 29a
* 2020 : 41a, vencedora de la 1a etapa (contrarellotge per equips)
* 2021 : abandonament (10a etapa), vencedora de la 1a etapa (contrarellotge per equips)
* 2024 : 30a

#### Tour de França

* 2024 : abandonament (8a etapa)

## Referències

* ↑ «Ruth Edwards signs with Human Powered Health» (en anglès). humanpoweredhealthcycling. [Consulta: 15 novembre 2024].
* ↑ «Ruth’s return to the road: ‘I think I needed a sabbatical more than a retirement’» (en aanglès). velo, 21-09-2021. [Consulta: 15 novembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Fair Isle

Fair Isle (de l'antic nòrdic, Frjóey) és una illa d'Escòcia, localitzada aproximadament a mig camí entre les Shetland i les Orcades. L'illa mesura 4,8 km de llarg i 2,4 d'ample, ocupant una superfície total de 5,61 km². L'illa, ocupada des de l'Edat de Bronze, alberga una població de 55 habitants. És famosa pel seu observatori d'aus i un estil tradicional de teixit de punt.
És administrativament part de les Shetland. Està més o menys equidistant de Sumburgh Head a uns 38 km al nord-est de la Mainland de Shetland i uns 43 km al sud-oest de les Orcades.
La majoria dels illencs viuen a la meitat sud de l'illa, ja que la meitat nord consisteix en erms rocosos. La costa occidental es compon de penya-segats de fins a 200 metres d'altura.
El 20 d'agost de 1588, el vaixell insígnia de l'Armada espanyola El Gran Grifón va col·lidir a la cova de Stroms Heelor, veient-se forçats els seus 300 mariners a conviure sis setmanes amb els illencs. El derelicte va ser descobert en 1970.
La Fair Isle va ser comprada pel National Trust of Scotland l'any 1954 a George Waterston, el fundador de l'observatori d'aus.

## Referències

* ↑ «Bid to boost Fair Isle population launched». [Consulta: 1r juliol 2015].
* ↑ "Unknown: Atlantic" Arxivat 2012-10-20 a Wayback Machine. Canmore. Retrieved 7 January 2012.
* ↑ "Fair Isle"Northlink Ferries. Retrieved 7 January 2012. Arxivat 8 August 2012$^{[Datemismatch]}$ a Wayback Machine.
* ↑ «Case Study: Wind Power on Fair Isle». National Trust for Scotland. Arxivat de l'original el 2008-04-20. [Consulta: 7 maig 2008].
* ↑ Nicolson, James R. Shetland. Newton Abbot: David & Charles, 1972, p. 27.

## Enllaços externs

* Web de la comunitat de l'illa
* El Gran Grifó
* Observatori d'ocells de l'illa
# Turó de la Roca Plana

El Turó de la Roca Plana és una muntanya de 335 metres que es troba al municipi de Montcada i Reixac, a la comarca del Vallès Occidental.

## Vegeu també

* Pedrera de la Vallençana

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Felipe García Vélez

Felipe García Vélez (n. Herrería de Santa Cristina, Carrascosa, Conca) és un actor espanyol principalment coneguda pel seu paper de Echegui en la sèrie El pueblo de Telecinco i Amazon Prime Video.

## Trajectòria

Nascut al petit llogaret d'Herrería de Santa Cristina a la Serranía de Cuenca, de jove va practicar atletisme a nivell professional en Barcelona. Quan va fer el servei militar obligatori va sentir la vocació del món de la interpretació, va començar a formar-se a Barcelona i després es va mudar a Madrid, on va continuar prenent classes i va començar a treballar d'actor. Actor d'enorme experiència, cal destacar entre els seus nombrosos papers a sèries com El pueblo, Cuéntame como pasó, Águila Roja, Sin tetas no hay paraíso, Hospital Central, Policías, en el corazón de la calle, Compañeros o Periodistas i a les pel·lícules A cambio de nada i ¡Ay, Carmela!.

## Premis

El 2015 va rebre el Premi Unión de Actores al millor actor de repartiment de teatre pel seu paper a Cuando deje de llover.
Va ser nominat al Goya al millor actor secundari als Goya de l'any 2016 per la pel·lícula dirigida per Daniel Guzmán A cambio de nada.

## Referències

* ↑ latribunadecuenca Ojalá pueda ganar el Goya y dedicarlo a Cuenca, consultado en abril de 2020
* ↑ sensacine Repartiment de la sèrie "El Pueblo", consultat l'abril de 2020
* ↑ “No soy un actor fácil, no soy eficaz. Detesto la eficacia y la uniformidad”, aisge.es, 18 de desembre de 2019
* ↑ El conquense Felipe García Vélez, mejor actor de reparto de la Unión de Actores España Arxivat 2016-03-24 a Wayback Machine. a clm24.es
* ↑ Felipe García Vélez al web dels Goya

## Enllaços externs

* Pàgina a imdb
# Giambattista Spinola (1646-1719)

Giambattista Spinola dit el Jove (Gènova, 4 d'agost de 1646 – Roma, 19 de març de 1719) va ser un cardenal italià.

## Biografia

Nebot dels cardenals Giulio Spinola i Giambattista Spinola (anomenat el Vell) per tal no ser confós amb el seu nebot), en 1665 es va traslladar amb el seu oncle a la nunciatura a Àustria ; Va ser nomenat per l'emperador Leopold I Camarlenc d'Honor i Cavaller de la Clau d'or.
Es va traslladar a Roma, on va ser relator del subcomitè de la Sacra Consulta, sota el pontificat del papa Climent X governador de Tivoli, Fano i Ascoli entre el 1670 i el 1676. Des del 28 de febrer de 1688 va ser tutor de Sant Spirito in Sassia. Des del 12 d'octubre de 1689 va ser secretari de la Santa Seu. Del 28 de juliol de 1691 al 12 de desembre de 1695 va ser governador de Roma i vice camarlenc de la Santa Església Romana i consulta dels tribunals de la Signatura Apostòlica i de Gràcia i Justícia.
Va ser creat cardenal diaca al consistori del 12 de desembre de 1695 pel papa Innocenci XII, que va haver de concedir una dispensa en ser el seu oncle membre del Col·legi de Cardenals i encara no hagués rebut encara els ordres menors; el 2 de gener de 1696 li va ser atorgada la diaconia de San Cesareo a Palatio. L'11 de gener de 1696 va rebre tots els graus dels ordes sagrats i sense intervals de temps entre ells gràcies a la dispensa; ja en 1694 va ser nomenat arquebisbe de Gènova, una posició que va ocupar fins al 1705. Va ser llegat a Bolonya des del 25 de febrer de 1697. El 24 de novembre de 1698 va ser nomenat Camarlenc de la Santa Església Romana, un càrrec que va mantenir fins a la seva mort. Es va triar com a secretari, el canonge Cesare Antonio Vergara, un conegut numismàtic lucà, autor del llibre « Monete del regno di Napoli da Roggiero primo re fino all'augustissmo regnante Carlo VI imperadore, e II re cattolico.» Va participar en el conclave de 1700 que va triar el papa Climent XI. El 25 de gener de 1706 va optar per l'ordre sacerdotal i la seva diaconia va ser elevada al títol pro illa vice.
Va morir el 19 de març de 1719 al seu palau romà a causa de la gota. Les seves restes van ser exposades a la basílica dels Sants Dotze Apòstols, on es van realitzar els funerals el 22 de març. Va ser enterrat a la tomba del cardenal Giulio Spinola, a l'església de Sant'Andrea al Quirinale.

## Honors

    Cavaller de la Clau d'or 1665

## Notes

* ↑ Caterini Carlo. Cesare Antonio Vergara il numismatico Lucano. Valentina Porfidio Editore. Moliterno 2017.
* ↑ I papi della speranza, Roma. 2014.

## Enllaços externs

* Giambattista Cardinal Spínola (Jr.) a www.catholic-hierachy.com (anglès)
* SPINOLA, iuniore, Giambattista Arxivat 2008-07-18 a Wayback Machine. a The Cardinals of the Holy Roman Church (anglès)
# Aleix Apocauc

Aleix Apocauc (grec medieval: Ἀλέξιος Ἀπόκαυκος, Aléxios Apókavkos; llatí: Alexius Apocaucus; mort l'11 de juny del 1345) fou ministre en cap i megaduc de l'Imperi Romà d'Orient durant els regnats dels emperadors Andrònic III Paleòleg (r. 1328-1341) i Joan V Paleòleg (1341-1357). Malgrat que havia accedit a aquests alts càrrecs gràcies al patronatge de Joan VI Cantacuzè (r. 1347-1354), fou un dels partidaris més destacats de Joan V en la guerra civil del 1341-1347 contra el seu antic patró, juntament amb el patriarca Joan XIV Calecas i l'emperadriu vídua, Anna de Savoia. Morí en ser linxat per presos polítics mentre inspeccionava una nova presó a Constantinoble.

## Notes

* ↑ Conegut igualment pel nom anacrònic de Imperi Bizantí.

## Referències

* ↑ Kaldel·lis, 2024, p. 853.
* ↑ Kiriakidis, 2011, p. 35.

## Bibliografia

* Kaldel·lis, A. The New Roman Empire: A History of Byzantium (en anglès). Oxford University Press, 2024. ISBN 978-0-19-754932-2.
* Kiriakidis, S. Warfare in Late Byzantium, 1204-1453 (en anglès). Brill, 2011. ISBN 978-90-04-20666-3.
# Falsa acàcia

La falsa acàcia, acàcia blanca o simplement robínia (Robinia pseudoacacia) és una espècie d'arbre caducifoli de la família de les Fabàcies (lleguminoses). És originària del sud-est dels Estats Units però s'ha estès per la majoria de zones del món de clima temperat. Va ser introduït a Europa fa uns 400 anys.

## Morfologia

Arriba a fer (excepcionalment) fins a 52 m d'alt, amb un tronc d'entre 0,8 i 1,6 m de diàmetre.
Les fulles fan de 10 a 25 cm de llarg, són pinnades, amb folíols ovals de 2 a 5 cm de llarg i d'1,5 a 3 cm d'ample. Cada fulla té una espina a la seva base.
Floreix al maig o al juny. Les flors, blanques (o rosades en varietats de jardí) són intensament flairoses. S'agrupen en raïms de 8 a 20 cm de llarg pènduls.
El fruit és un llegum de 5 a 10 cm de llarg, de color bru rogenc, que conté de 4 a 10 llavors. Roman a l'arbre gairebé durant tot l'hivern.

## Usos

La fusta és extremadament dura i resistent a la podridura . Abans s'utilitzava molt per fer travesses en les vies del ferrocarril. També s'ha fet servir per fer graons en jardineria. Com a llenya presenta un alt poder calorífic, el més alt entre tots els arbres i comparable al de l'antracita.
És una planta de molt d'interès en apicultura, car és molt mel·lífera i produeix una mel monofloral molt apreciada. Abans de ser prohibit era sovint plantat com a arbre ornamental o d'alineació en les ciutats, ja que resisteix molt bé la contaminació. Des del desembre 2011 el seu comerç, transport i conreu són prohibits.
A Europa, es considera una de les 100 pitjors plantes invasores, car els fillols que surten de les arrels tenen una gran capacitat de propagació i són difícils d'eliminar. A Catalunya, juntament amb l'ailant, provoca un dels principals impactes ecològics i socioeconòmics als boscos de ribera.

## Referències

* ↑ «Termcat - Noms de plantes». Arxivat de l'original el 2010-02-15. [Consulta: 29 agost 2010].
* ↑ «robínia». Diccionari de la llengua catalana de l'IEC. Institut d'Estudis Catalans.
* ↑ Pascual, Ramon. Guia dels arbres dels Països Catalans. 3a edició. Barcelona: Pòrtic Natura, 1994, p. 161. ISBN 84-7306-390-2.
* ↑ «Falsa acàcia». Gran Enciclopèdia Catalana. Barcelona: Grup Enciclopèdia Catalana.}
* ↑ vegeu també la Barcelona
* ↑ «Real Decreto 1628/2011, de 14 de noviembre, por el que se regula el listado y catálogo español de especies exóticas invasoras» (en castellà). Butlletí Oficial de l'Estat, 14-11-2011, pàg. 132727. Arxivat de l'original el 2013-10-16 [Consulta: 7 octubre 2015]. (en català: «Decret reial 1628/2011, del 14 de novembre que se regula el llistat i el catàleg de les espècies exótiques invasores.»)
* ↑ «100 of The Worst» (en anglès). Daisie, 2012.
* ↑ Andreu, Jara; Pino, Joan. «Annex 1: Llista d'espècies invasores de Catalunya». A: Centre de Recerca Ecològica i Aplicacions Forestals (Creaf) (ed.). El projecte EXOCAT - Informe 2013 (pdf). Barcelona: Generalitat de Catalunya, 2013, p. 9.

## Enllaços externs

* Robinia pseudoacacia images at Forestry Images Arxivat 2021-06-12 a Wayback Machine.
* Robinia pseudoacacia - US Forest Service Fire Effects Database
* Robinia pseudoacacia 'Frisia'
# Compost organofosforat

Un compost organofosforat és un tipus de compost orgànic que conté com a mínim un àtom de fòsfor enllaçat directament a un carboni. L'ADN no és pròpiament parlant un compost organofosforat donat que no contenen un enllaç carboni-fòsfor i són exclusivament mono, di i trifosfats.
Fruits d'una recerca de gasos bèl·lics iniciada just abans de la Segona Guerra Mundial, es van trobar els plaguicides organofosforats com és el malation. A la dècada de 1970 els plaguicides organofosforats van ser substituïts pels compostos organoclorats com el DDT.

## Classes de compostos organofosforats

Es classifiquen en diferents classes segons el seu grau d'oxidació del fòsfor i la naturalesa dels substituents, especialment la presència d'un àtom d'oxigen o d'un altre calcogen.

## Gasos organofosforats bèl·lics

La sèrie G, d'on s'origina el gas sarín, es destrueix força de pressa per l'aigua. Una millora des del punt de vista bèl·lic és la sèrie V d'on prové el famós VX. Aquests compostos són força resistents a l'aigua i provoquen lesions neurològiques irreversibles si no s'injecta un antídot immediatament.

## Reaccions

* Reacció de Michaelis-Arbuzov
* Reacció de Michaelis-Becker
* Reacció de Mitsunobu
* Reacció de Staudinger
* Reacció de Wittig

## Referències

* ↑ «Definició d' organofosforat, significat d' organofosforat en català». [Consulta: 4 juliol 2023].
* ↑ «Organofosforado». [Consulta: 4 juliol 2023].
* ↑ «Intoxicación por organofosforados: síntomas y prevención» (en castellà), 11-11-2021. [Consulta: 4 juliol 2023].
* ↑ «Organofosforados - EcuRed» (en castellà). [Consulta: 4 juliol 2023].
* ↑ Editorial. «Lista de los principales plaguicidas organofosforados» (en castellà), 19-05-2019. [Consulta: 4 juliol 2023].
* ↑ «Organic phosphorus compound | chemical compound | Britannica» (en anglès). [Consulta: 23 desembre 2024].

## Vegeu també

* Arma química
* Organofosfat
Compostos de carboni amb altres elements de la taula periòdica :
CH
He
CLi
CBe
CB
CC
CN
CO
CF
Ne
CNa
CMg
CAl
CSi
CP
CS
CCl
CAr
CK
CCa
CSc
CTi
CV
CCr
CMn
CFe
CCo
CNi
CCu
CZn
CGa
CGe
CAs
CSe
CBr
CKr
CRb
CSr
CY
CZr
CNb
CMo
CTc
CRu
CRh
CPd
CAg
CCd
CIn
CSn
CSb
CTe
CI
CXe
CCs
CBa
CLa
CHf
CTa
CW
CRe
COs
CIr
CPt
CAu
CHg
CTl
CPb
CBi
CPo
CAt
Rn
Fr
CRa
CAc
Rf
Db
Sg
Bh
Hs
Mt
Ds
Rg
Cn
Nh
Fl
Mc
Lv
Ts
Og
CCe
CPr
CNd
CPm
CSm
CEu
CGd
CTb
CDy
CHo
CEr
CTm
CYb
CLu
CTh
CPa
CU
CNp
CPu
CAm
CCm
CBk
CCf
CEs
Fm
Md
No
Lr :
Química de nucli orgànic
Molts usos en química
Investigació acadèmica, però sense ús generalitzat
Enllaç desconegut :
# Cases Bertrand

«Cases Bertrand» té aquests significats:
* Cases Bertrand (Sant Feliu de Llobregat)
* Cases Bertrand noves
# Fonologia

La fonologia és la ciència que estudia els fonemes, les classes de sons considerats distintius en un sistema lingüístic concret, i les relacions entre ells. És una branca de la filologia i té relació amb la síntesi de la veu i la lingüística computacional. Estableix quins són els fonemes d'una determinada llengua, és a dir, els sons distintius que serveixen com a trets bàsics per a diferenciar unes paraules d'altres. També estudia els fenòmens de contacte entre els sons i la seva constitució en síl·labes. La transcripció fonològica dels fonemes es posa entre // per distingir-la de la fonètica, dels fons, entre claudàtors [ ].

## Desenvolupament i adquisició del sistema fonològic

La fonologia estudia el contacte entre els sons d'una paraula, ens posa en alerta quan un nen té problemes fonològics importants i li cal un tractament logopèdic individualitzat. Fins als tres primers anys de vida els infants aprenen el codi lingüístic i sovint trobem assimilacions, omissions i substitucions de caràcter no estable però cal vigilar-ne l'evolució. Més enllà dels quatre anys les omissions de les consonants inicials i intervocàliques ja no es consideren evolutives i és convenient fer una valoració del seu perfil fonològic (La prova del desenvolupament fonològic de Laura Bosch és un test molt adequat). Si s'observen trets greus en el perfil, cal recomanar un tractament logopèdic. El nen que frontalitza els sons i transforma les velars (/c/ /g/) i la fricativa (/s/) en el fonema /t/ necessita una intervenció aviat. Als cinc anys són processos fonològics preocupants la simplificació dels grups consonàntics directes, la no diferenciació entre els sons /l/ /r/ /d/, l'omissió de consonants i síl·labes inicials i la simplificació de diftongs. Als sis anys el desenvolupament fonològic ha d'estar completat perquè és necessari per a l'adquisició de la lectoescriptura.

## Referències

* ↑ «Phonology | Phonetics, Speech Sounds, Articulation | Britannica» (en anglès), 30-12-2024. [Consulta: 10 gener 2025].
* ↑ «Fonologìa - Significato ed etimologia - Vocabolario» (en italià). [Consulta: 26 gener 2025].
* ↑ Bosch Galceran, Laura. Avaluació del desenvolupament fonològic en nens catalanoparlants de 3 a 7 anys, 1987. ISBN 84-7665-140-6.

## Bibliografia

* Badia i Cardús, Montserrat. Introducció a la fonètica i a la fonologia catalanes. 2. ed. Barcelona: Publicacions de l'Abadia de Montserrat, 2008, p. 248. ISBN 9788478263776.
# Respiració de Cheyne-Stokes

La respiració de Cheyne-Stokes és un patró de respiració anormal caracteritzat per l'alternança d'una respiració cada vegada més profund i més ràpida, seguit d'un descens gradual de la profunditat i rapidesa, fins a una parada temporal de la respiració (apnea). El patró es repeteix, on cada cicle, generalment, dura entre 30 segons a 2 minuts. Dit d'altra manera, es tracta d'una oscil·lació de la ventilació entre l'apnea i la hiperpnea amb un patró crescendo-diminuendo, i s'associa amb el canvi de sèrum pressions parcials d'oxigen i diòxid de carboni.
Es pot observar en pacients amb insuficiència cardíaca, accidents cerebrovasculars, lesions cerebrals traumàtiques i tumors cerebrals. En alguns casos, pot ocórrer en persones sanes durant el son en altes altituds. Pot passar en totes les formes d'encefalopatia metabòlica tòxica. És un símptoma de la intoxicació per monòxid de carboni, juntament amb el síncope o el coma. Aquest tipus de respiració es presenta sovint després de l'administració de morfina. També es presenta amb pacients terminals abans de morir.

## Referències

* ↑ «Cheynes-Stokes Respiration». WebMD LLC. [Consulta: 5 octubre 2010].
* ↑ «Cheyne-Stokes respiration». WrongDiagnosis.com. Health Grades Inc. [Consulta: 3 setembre 2010].
# Unió de Partits de Dreta (Israel)

La Unió de Partits de Dreta (hebreu: איחוד מפלגות הימין‎) fou una coalició política d'Israel entre els partits La Llar Jueva, Tkuma i Otzma Yehudit. Es va crear amb la intenció de participar en les eleccions legislatives d'Israel d'abril de 2019 després que el Primer Ministre Binyamín Netanyahu insistí a La Llar Jueva d'acceptar Otzma Yehudit com a part de la seva llista per a evitar la pèrdua de vots del bloc de dretes, atès que els partits que no arriben al 3,25% dels vots no obtenen representació. El Primer Ministre els oferí les carteres d'educació i habitatge del seu futur govern a canvi d'aquest pacte. La ideologia dels partits que integren la coalició va de la dreta a l'extrema dreta sionista religiosa. En aquesta coalició hi són presents els seguidors de del rabí Meir Kahane, antic líder del Kach, que considerava que els àrabs i tots els no jueus d'Israel eren enemics de l'Estat, que calia deportar els palestins i substituir el Govern per una estructura teocràtica.
En les eleccions d'abril de 2019 aconseguiren cinc escons. Després d'anunciar-se que les eleccions s'haurien de repetir per no haver aconseguit investir un primer ministre, el partit Otzma Yehudit anuncià que deixava la coalició i que intentaria altres aliances. Posteriorment, s'uniren a la Nova Dreta per a presentar-se conjuntament a les eleccions de setembre de 2019 en la coalició Yamina.

## Líders

| Líder | Líder | Líder | Inici | Final |
| | | Rafi Peretz | 2019 | 2019 |

## Resultats electorals a la Kenésset

| Elecció | Líder | Vots | % | Escons | +/– | Estatus |
| Abril 2019 | Rafi Peretz | 159.468 | 3,70% | 5 / 120 | = | Es repeteixen |
Després d'aquestes eleccions d'abril de 2019, Otzma Yehudit (que no tenia cap escó) abandonà la coalició i els dos restants partits s'integraren a la coalició Yamina.

## Referències

* ↑ Alba, Anna «Netanyahu obre les portes del Parlament a la dreta més racista». El Periódico, 21-02-2019.
* ↑ «Here's the Full List of Israeli Lawmakers – and Only a Quarter Are Women» (en anglès). Haaretz, 08-04-2019.
* 1 2 «Otzma Yehudit breaks away from Jewish Home in spat over Knesset seat» (en anglès). The Times of Israel, 25-06-2019.
* 1 2 «United Right to run under name 'Yemina'». Arutz Sheva, 12-08-2019.